Barikāžu atceres 32.gadadienas pasākums Kuldīgā
20.janvārī Nīkrāces pamatskolas 9.klase piedalījās Barikāžu aizstāvju atceres 32.gadadienai veltītajā pasākumā Kuldīgā: "Toreiz janvārī…"
9.klases komanda – Ance, Diāna, Madara, Edvards un Pēteris iesaistījās novada 9.klašu sacensībās par balvām, ieguva jaunas zināšanas un nostiprināja jau esošās par barikāžu laiku.
Pavisam bija jāiziet desmit izzinošas un praktiskas uzdevumu stacijas, kurās bija jāparāda savas zināšanas, erudīcija un prasmes. Ar visiem uzdevumiem komanda tika galā pat ļoti labi, vienīgi 10 minūtēs nespējām salikt puzli no dažādām ģeometriskām figūrām.
Savukārt 8.klases meitenes- Kellija, Jasmīna un Nikola bija izdomājušas uzdevumu, kur vajadzēja salikt no dažāda izmēra kokiem ugunskuru. Šis uzdevums daudzām komandām izrādījās grūts, jo uzdevums bija jāveic uz laiku.
Teksts un foto: Dzintra Liekmane